CELEX: 62011CN0047
Language: et
Date: 2011-02-02 00:00:00
Title: Kohtuasi C-47/11: Eelotsusetaotlus, mille on esitanud Judecătoria Timișoara (Rumeenia) 2. veebruaril 2011 — SC Volksbank România SA versus Autoritatea Națională pentru Protecția Consumatorilor CRPC ARAD TIMIȘ

9.4.2011   
            
            
               ET
            
            
               Euroopa Liidu Teataja
            
            
               C 113/7
            
         Eelotsusetaotlus, mille on esitanud Judecătoria Timișoara (Rumeenia) 2. veebruaril 2011 — SC Volksbank România SA versus Autoritatea Națională pentru Protecția Consumatorilor CRPC ARAD TIMIȘ
   (Kohtuasi C-47/11)
   2011/C 113/13
   Kohtumenetluse keel: rumeenia
   
      Eelotsusetaotluse esitanud kohus
   
   Judecătoria Timișoara
   
      Põhikohtuasja pooled
   
   
      Kaebuse esitaja: SC Volksbank România SA
   
      Vastustaja: Autoritatea Națională pentru Protecția Consumatorilor — Comisariatul Județean pentru Protecția Consumatorilor (CRPC) ARAD TIMIȘ
   
      Eelotsuse küsimused
   
   
               1.
            
            
               Kas direktiivi 2008/48 (1) artikli 30 lõiget 1 tuleb tõlgendada nii, et see keelab liikmesriikidel näha ette, et direktiivi üle võtvat siseriiklikku seadust kohaldatakse ka lepingute suhtes, mis on sõlmitud enne selle siseriikliku õigusakti jõustumist?
            
         
               2.
            
            
               Kas direktiivi 2008/48 artikli 22 lõiget 1 tuleb tõlgendada nii, et sellega ühtlustatakse tarbijakrediidilepingute sektorit nii palju kui võimalik ning see ühtlustamine ei võimalda liikmesriikidel:
               
                           2.1.
                        
                        
                           laiendada direktiivis 2008/48 sisalduvate õigusnormide kohaldamisala lepingutele, mis on selle kohaldamisalast sõnaselgelt välja arvatud (näiteks hüpoteeklaenulepingud) ega
                        
                     
                           2.2.
                        
                        
                           kehtestada krediidiasutustele lisakohustusi nende lepingutasude tüüpide osas, mida nad võivad võtta siseriikliku ülevõtmisnormi kohaldamisalasse kuuluvates tarbijakrediidilepingutes?
                        
                     
         
               3.
            
            
               Juhul, kui teisele küsimusele tuleb vastata eitavalt, siis kas teenuste osutamise vabaduse ja kapitali vaba liikumise põhimõtteid tuleb tõlgendada nii, et need ei võimalda liikmesriigil võtta krediidiasutuste suhtes meetmeid, millega keelatakse kohaldada tarbijakrediidilepingute suhtes lepingutasusid, mida ei ole loetletud lubatud tasude hulgas, kuigi neid viimaseid ei ole kindlaks määratud vastava riigi õigusnormidega?
            
         
      (1)  Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT L 133, lk 66)